עשרות מפגינים הגיעו הבוקר השכם אל מול ביתו של שר המשפטים יריב לוין במודיעין, כדי למחות על האצת ההפיכה המשפטית בעצימות רבה דווקא השבוע. 
״עם ישראל מחכה בנשימה עצורה לעסקת חטופים, וממשלת ישראל רואה בכך שעת כושר להחזרת ההפיכה המשפטית. עם ישראל מתפלל לעצירת המלחמה והחזרת החילים הביתה, וממשלת ישראל  מעבירה להילוך חמישי ושועטת למוטט סוף סוף את שומרי הסף האחרונים, מערכת המשפט העצמאית. עם ישראל לא יכול לשתוק כשממשלת ישראל החליטה להרוס את יסודות הדמוקרטיה ואת עתיד המדינה. ״

המוחים יצרו מול  ביתו מיצג בועט המשלב אסלות, ופסולת אורגנית על שולחן הממשלה, המבטא מה באמת מתווה "הפשרה" המוצע אומר על יחס הממשלה לשלטון החוק ומערכת המשפט בישראל. 

ארגוני המחאה קוראים לעצירה מיידית של כל ניסיון להשתלט על הוועדה למינוי שופטים, לפגוע במינוי נשיא בית המשפט העליון או להפר פסיקת בג"ץ. המוחים קוראים לא להאמין למתווה שהציעו לוין וסער כי איננו פשרה אלא הסכמה פנימית בקואליציה שצפויה להביא אם תמומש לפוליטיזציה של מערכת המשפט ופגיעה במקצועיות שלה. 
 זהו אות הפתיחה ליום מחאה נחוש בו יתרחשו אירועים נוספים בכל רחבי הארץ במסגרת המאבק בניסיון ההפיכה המשפטית המואץ. בסיומו של היום, בשעה 19:00 נשוב להפגין מול ביתו של לוין במודיעין.

שאפו ענק למפגינים ✊